# Nederlaands

t **Nederlaands** is n Indo-Europese en Germoanse, West-Germoanse, Nederduutse, Nederfrankische, West-Nederfrankische toal.

Dizze toal wordt veural in Nederlaand, Floandern, Frans-Floandern, Surinoam, Aruba, Kuresou, Sunt Meerten en op de Nederlaandse Antillen sproken. De offisjele toal, zo as of dat t onderwezen wordt op de schoulen, en dat t bruukt wordt deur de autoriteiten, wordt 'Standaardnederlands' nuimd (vrogger: 'Aalgemain Beschoafd Nederlaands' (ABN)). t Nederlaands wordt (nait in aal de gevallen krekt) ook wol aanduud as Vloams (in Belgie), *Hollaands* (veuraal in Noordbroabant, Limbörg, Noord- en Oost-Nederlaand) en Nederduuts (deur historisch toalkundegen). In Indonesie, t veurmoaleg Nederlaands-Indie is ter nog n redelk aantel aan mìnsken dij t Nederlaands proaten kennen. Dit binnen veuraal de wat ollere lu. Ien t noordelk Rhainlaand wuir t Nederlaands nog tot om en bie 1865 broekt worden deur de haile bevolken. Ien Kleve is t pas om en bie 1935 deur t Hoogduuts vervongen worden. t Dialekt dat tegenswoordeg ien t Klevelaand proat wordt is den ook staark verbonden mit dij aan aander kaant van de Nederlaandse grìns, maisttied wordt t zulfs tot t Zuud-Gelders rekend.

t Standoardnederlaands is vanof de 16e aiw ontwikkeld worden; de omvangrieke Nederlaandse Biebelvertoalen, de Stoatenbiebel (1637), het d'r veul wille van had. Boasis van Standoardnederlaands vörmden de Frankische dialekten van steden as Amsterdam, Haarlem en Leiden in t gewest Hollaand. Nedersaksische elementen binnen veural de waarkwoordsvörms op -acht (bracht, gebracht; dacht, gedacht) en t weeromkerend veurnoamwoord zich. Daarde grode dialektgroep in de Lege Landen, t Frais, is bie de ontwikkelen van t Standoardnederlaands haldaal negeerd worden. Op boasis van dizze dialekten is n zölfstaandige Fraise standoardtoal in wezen brocht.

## Klassifikoatie

* Indo-Europees
	+ Germaans
		- West-Germaans
			* Nederduuts
				+ Nedersaksisch
				+ Nederfrankisch
					- West-Nederfrankisch (Nederlaands)

## Rifferenties

## Hìnwiezen

* De Nederlaandse Toalunie
* Genootschop Onze Toal (Nederlaand)
* Achtergrondinformoatie over d verschillende interpretoatsies van t vèrske 'Hebban olla vogala'

| Streektaolen in Nederlaand en Vlaanderen |
| --- |
|

|  |  |  |
| --- | --- | --- |
| **Nedersaksies en Friso-Saksies** |     | Achterhooks · Draents · Gelders-Oaveriessels · Grönnigs · Sallaands · Stellingwarfs · Tweants · Tweants-Groafschops · Urkers · Veluws · Skokkers† |
| **Westlaauwers Frais** |  | Hindeloopers · Kleifries · Noordhoeks · Oosterskellings · Schiermonnikoogs · Westerskellings · Wooldfries · Zuudwesthoeks |
| **Nederfrankies en Friso-Frankies** |  | Amelaands · Bildts · Braobaants · Hollaands (Utrechts-Alblasserweerds · Zuud-Hollaands) · Kleverlaands · Limbörgs · Oost-Vlaams · Stadsfries · Westfrais · West-Vlaams · Zais · Zuud-Gelders |

 |

|  |
| --- |
| Indo-europeeske talen > **germaanske talen** > |
| **noordgermaanske talen**: | **westgermaanske talen**: | **oustgermaanske talen**: |
| däänsk | färöösk | noorsk | norn\* | sweedsk | yslandsk | afrikaansk | düütsk | engelsk | freesk | jiddisj | limbörgsk | luxembörgsk | neaderlandsk | sassisk | skotsk | wilmesauersk\*\* | burgondisk\* | gotisk\* | vandaalsk\* | krimgotisk\* |
|  | \* = uutstorven taal       \*\* = mid uutstarven bedreigd |